Na temelju članka 45. i 74.a stavka 1. Zakona o državnim službenicima (Narodne novine, broj 92/05, 142/06, 77/07, 107/07, 27/08, 49/11, 150/11, 34/12, 49/12-pročišćeni tekst, 37/13, 38/13, 1/15, 138/15-Odluka i Rješenje Ustavnog suda, 61/17, 70/19, 98/19) te članka 2. i 22. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19) državni tajnik Središnjeg državnog ureda za obnovu i stambeno zbrinjavanje raspisuje

JAVNI NATJEČAJ

za imenovanje zamjenika/ce državnog tajnika Središnjeg državnog ureda za obnovu i stambeno zbrinjavanje, 1 izvršitelj/ica na razdoblje od 4 godine.

Stručni uvjeti:

-završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz znanstvenih područja društvenih ili tehničkih znanosti,

-najmanje 4 godine radnog iskustva na odgovarajućim poslovima,

-državni ispit II. razine,

-istaknuti rezultati rada u području od značaja za rad državnog tijela,

-aktivno znanje engleskog jezika,

-znanje rada na osobnom računalu.

Osim navedenih uvjeta, kandidati/kinje moraju ispunjavati i opće uvjete za prijam u državnu službu, propisane odredbama članka 48. Zakona o državnim službenicima. U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na javni natječaj se mogu prijaviti osobe oba spola.

Obvezni probni rad traje tri mjeseca.

Na javni natječaj se mogu prijaviti i kandidati/kinje koji/e nemaju položen državni stručni ispit odgovarajuće razine, uz obvezu polaganja državnog ispita u zakonom propisanom roku.

Državni ispit nije dužan/na polagati kandidat/kinja koji/a ima položen pravosudni ispit.

Javni natječaj biti će objavljen na web-stranici Narodnih novina <https://narodne-novine.nn.hr/> , web-stranici Ministarstva pravosuđa i uprave <https://mpu.gov.hr>, web-stranici Središnjeg državnog ureda za obnovu i stambeno zbrinjavanje <https://sduosz.gov.hr/zaposljavanje/964> i web-stranici Hrvatskog zavoda za zapošljavanje [www.hzz.hr](http://www.hzz.hr).

Javni natječaj za imenovanje zamjenika/ce državnog tajnika Središnjeg državnog ureda za obnovu i stambeno zbrinjavanje provodi komisija koju imenuje državni tajnik. Komisija za provedbu javnog natječaja utvrđuje koje su prijave na javni natječaj pravodobne i potpune te utvrđuje listu kandidata/kinja prijavljenih na javni natječaj koji/e ispunjavaju formalne uvjete iz natječaja te kandidate/kinje s te liste upućuje na razgovor (intervju) radi utvrđivanja njihovih znanja, sposobnosti i vještina te rezultata ostvarenih u dosadašnjem radu.

Razgovor (intervju) s kandidatima/kinjama provodi državni tajnik ili osoba koju on za to ovlasti.

Na temelju rezultata provedenog razgovora (intervjua) državni tajnik će predložiti Vladi Republike Hrvatske kandidata/tkinju za imenovanje.

Za predloženog kandidata/kinju provest će se sigurnosna provjera. Sigurnosna provjera provodi se sukladno posebnim propisima.

Na temelju prijedloga državnog tajnika i rezultata sigurnosne provjere, Vlada Republike Hrvatske rješenjem na četiri (4) godine imenuje zamjenika/cu državnog tajnika Središnjeg državnog ureda za obnovu i stambeno zbrinjavanje.

Opis poslova i podaci o plaći radnog mjesta za koje je raspisan javni natječaj biti će objavljeni na web-stranici Središnjeg državnog ureda za obnovu i stambeno zbrinjavanje <https://sduosz.gov.hr/zaposljavanje/964> istovremeno s objavom javnog natječaja.

Mjesto i vrijeme održavanja razgovora (intervjua) biti će objavljeni na web-stranici Središnjeg državnog ureda <https://sduosz.gov.hr/zaposljavanje/964> najmanje pet (5) dana prije održavanja razgovora (intervjua).

Za kandidata/kinju koji/a ne pristupi razgovoru (intervjuu) smatrat će se da je povukao/la prijavu na javni natječaj te se neće smatrati kandidatom/kinjom.

U prijavi na javni natječaj potrebno je navesti osobne podatke podnositelja/ice prijave (ime i prezime, adresa stanovanja, broj telefona ili mobitela te po mogućnosti adresu elektroničke pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu na javni natječaj, kandidati/kinje su dužni priložiti:

1. životopis,
2. dokaz o hrvatskom državljanstvu (preslika važeće osobne iskaznice ili putovnice ili vojne iskaznice ili domovnice),
3. dokaz o stečenoj struci i stručnoj spremi (preslika diplome),
4. dokaze o ukupnom radnom iskustvu i radnom iskustvu od najmanje četiri godine na odgovarajućim poslovima:
5. elektronički zapis iz matične evidencije Hrvatskog zavoda za mirovinsko osiguranje iz kojeg je razvidan poslodavac, trajanje staža osiguranja, stvarna i potrebna stručna sprema
6. potvrdu poslodavca o poslovima radnog mjesta na kojima je kandidat/kinja radio/la s naznačenim poslovima i periodom rada ili presliku ugovora o radu ili presliku rješenja o rasporedu ili presliku ugovora o djelu. Napomena: iz priloženih dokaza mora biti vidljivo da je kandidat/kinja radio/la na odgovarajućim poslovima, odnosno u stručnoj spremi i struci koja je uvjet za radno mjesto na koje se prijavljuje,
7. presliku svjedodžbe o položenom državnom ispitu, odnosno uvjerenje/svjedodžbu o položenom pravosudnom ispitu,
8. podatke o ispunjavanju uvjeta istaknutih rezultata rada u području od značaja za rad državnog tijela,
9. dokaz o znanju engleskog jezika.

Isprave se prilažu o neovjerenoj preslici, a prije izbora kandidat/kinja dužan/na je predočiti izvornik.

Osoba koja nije podnijela pravovremenu i potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom prijavljenim/om u postupku javnog natječaja, o čemu joj se dostavlja pisana obavijest. Obavijest se u pravilu dostavlja elektroničkom poštom.

Osoba koja prema posebnim propisima ostvaruje pravo prednosti mora se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a se poziva na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19 i 84/12), uz prijavu na javni natječaj, osim dokaza o ispunjavanju traženih uvjeta iz javnog natječaja, dužan/na je priložiti i dokaze o ispunjavanju uvjeta prednosti prema popisu koji je dostupan na web-stranici Ministarstva hrvatskih branitelja putem sljedeće poveznice: <https://branitelji.gov.hr/zaposljavanje-843/843>.

Kandidat/kinja koji/a poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj:153/13, 152/14, 39/18 i 32/20) uz prijavu na natječaj, osim dokaza o ispunjavanju traženih uvjeta, dužan/na je i priložiti dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj, osim dokaza o ispunjavanju traženih uvjeta, dužan/na je priložiti i rješenje, odnosno potvrdu iz koje je vidljivo spomenuto pravo.

Kandidat/kinja pripadnik/ca nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (Narodne novine, broj 155/02, 47/10, 80/10 i 93/11-Odluka Ustavnog suda Republike Hrvatske) bez obveze dostavljanja dokaza o nacionalnoj pripadnosti.

Izabrani/a kandidat/kinja bit će pozvan/a da u primjerenom roku, a prije predlaganja Vladi Republike Hrvatske za imenovanje, dostavi uvjerenje nadležnog suda da se protiv njega/e ne vodi kaznenei postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanja formalnih uvjeta iz javnog natječaja, uz upozorenje da se nedostavljanje traženih isprava smatra odustankom od imenovanja.

Prijave s dokazima o ispunjavanju uvjeta podnose se u roku od 8 dana od dana objave javnog natječaja u Narodnim novinama, isključivo poštom na adresu:

Središnji državni ured za obnovu i stambeno zbrinjavanje

Savska cesta 28., Zagreb

s naznakom : „Javni natječaj za imenovanje zamjenika/ce državnog tajnika“

Potpunom prijavom smatra se prijava koja sadrži sve podatke i priloge navedene u javnom natječaju te koja je vlastoručno potpisana.

O rezultatima javnog natječaja kadidati/kinje biti će obaviješteni javnom objavom rješenja o imenovanju na web-stranici Središnjeg državnog ureda za obnovu i stambeno zbrinjavanje <https://sduosz.gov.hr/zaposljavanje/964> i web-stranici Ministarstva pravosuđa i uprave <https://mpu.gov.hr>.

Dostava rješenja svim kandidatima/kinjama smatra se obavljenom istekom osmog dana od dana javne objave na web-stranici Ministarstva pravosuđa i uprave.

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne zadovolje na razgovoru (intervjuu) čelnik Središnjeg državnog ureda za obnovu i stambeno zbrinjavanje će obustaviti postupak po ovom javnom natječaju.

KLASA: 119-04/21-01/02

URBROJ: 510-02-01-01/01-21-01

Zagreb, 29. rujan 2021.

 SREDIŠNJI DRŽAVNI URED

 ZA OBNOVU I STAMBENO ZBRINJAVANJE